**Указание за провеждане на учебния процес във ФЖМК за летния семестър на учебната 2019/2020 г. в дистанционна форма**

1. Съобразно заповедите на Ректора на Софийския университет № РД 19-139/13.03.2020 г., № 9104-31/16.03.2020 г., № РД-19-140/18.03.2020 г. и № РД-19-143/23.03.2020 г. присъствените учебни занятия в Софийския университет са прекъснати и протичат в дистанционна форма до 10.05.2020 г. Занятията в неприсъствена форма се провеждат и от щатните, и от хоноруваните преподаватели. Ако хоноруваните преподаватели нямат достъп до електронните ресурси за обучение, могат се обърнат за съдействие към г-н Гриша Атанасов, gatanasov@uni-sofia.bg, за да получат достъп до средата за електронно обучение.

2. В съответствие със заповедта на г-н Ректора № РД 19-139/13.03.2020 г. е препоръчително за целите на дистанционното обучение преподавателите и студентите да използват системата за електронно обучение на Софийския университет „Св. Климент Охридски“ <https://elearn.uni-sofia.bg/>. Достъпът до курсовете се осъществява с потребителско име и парола от СУСИ. Ако преподавателят прецени, е възможно да се използват и други платформи или програми за провеждането на учебните занятия онлайн.

3. Обучението в дистанционна форма може да се провежда по няколко начина. То може да бъде извършвано в реално време чрез онлайн връзка със студентите (синхронно) или чрез поставяне на задачи и упражнения, които да се изпълняват от обучаващите се в определен срок (асинхронно), или като се съчетават двете форми. Системата за електронно обучение на Софийския университет дава възможности за това.

4. Всички онлайн лекции, семинарни занятия, виртуални класни стаи и други форми на дистанционно обучение в реално време трябва да се провеждат според графика на семестъра във ФЖМК − Разпис на учебните занятия. Промяна на графика се допуска само с изрично съгласие от страна и на преподавателя и студентите в ден и час, свободен от други занятия.

5. При провеждането на обучение в дистанционна форма преподавателите − както щатни, така и хонорувани, трябва да имат готовност да предоставят доказателства за извършена дейност. Това важи най-вече за онези, които са предпочели други онлайн платформи освен Мудъл. В средата за електронно обучение на Софийския университет са предвидени технологични възможности за пълноценна комуникация, обратна връзка и отчитане на преподадения материал.

6. От своя страна всички студенти трябва:

- да бъдат активни и да търсят връзка с преподавателите за възможностите, формите и конкретните начини на провеждане на дистанционните учебни занятия;

- да следят съобщенията в курсовете в електронната среда за обучение, в които са записани по учебен план – задължителни и избираеми (раздел „Моите курсове“);

 - да следят сайта на ФЖМК и да поддържат непрекъсната връзка с преподавателите поради новата среда и организация на учебния процес.

Проф. д-р Веселина Вълканова

Декан на Факултета по журналистика и масова информация